NaiveNeuron/SloPal huggingface dataset:
Ďuriš Nicholsonová, Lucia, podpredsedníčka NR SR (2018-10-19):
Vyhlasujem všeobecnú rozpravu k tomuto bodu za skončenú. Predpokladám, že bez záverečného slova. Prerušujem rokovanie o tomto bode programu. Vážené panie poslankyne, páni poslanci, podľa schváleného programu pristúpime k rokovaniu o bodoch 69 a 70 programu, ku ktorým bude zlúčená rozprava , čo sme si odhlasovali. Najskôr pristúpime k prvému čítaniu o návrhu skupiny poslancov na vydanie zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní, tzv. živnostenský zákon, v znení neskorších predpisov. Návrh zákona má parlamentnú tlač 1164 a návrh na jeho pridelenie na prerokovanie výborom je v rozhodnutí pod č. 1217. Dávam teraz slovo pánovi poslancovi Gáborovi Grendelovi, aby za skupinu poslancov tento návrh zákona uviedol. Nech sa páči. [Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov , tlač 1164.]
Pellegrini, Peter, predseda NR SR (2015-03-19):
Prezentujme sa a hlasujme o návrhu spravodajcu. (Hlasovanie.) Prítomných 137 poslancov, za hlasovalo 7, proti bolo 23, zdržalo sa 106 poslancov, nehlasoval 1. Tento návrh zákona do druhého čítania sme neschválili. Dávam teraz slovo spravodajcovi, ktorého určil navrhnutý gestorský výbor, pre financie a rozpočet, pánovi poslancovi Igorovi Matovičovi, aby uviedol hlasovanie o návrhu poslanca Národnej rady Slovenskej republiky Martina Fecka na vydanie zákona, ktorým sa mení a dopĺňa zákon č. 66/2009 Z. z. o niektorých opatreniach pri majetkovoprávnom usporiadaní pozemkov pod stavbami, ktoré prešli z vlastníctva štátu na obce a vyššie územné celky, a o zmene a doplnení niektorých zákonov (tlač 1409, bod 44 schváleného programu). Nech sa páči.
Lackovič, Marek, poslanec NR SR (2024-01-08):
Ďakujem veľmi pekne, pani poslankyňa. Ja som tak rátal, že toto 74. deň, ak sa nemýlim, a my sme ešte nepočuli jedno normálne vystúpenie niekoho z vládnej koalície, čo je naozaj že neuveriteľné. Neviem, že či to nie je rekord, bolo by treba sa pozrieť do análov, že či sa ešte takto niekedy to v minulosti vyskytlo, ale že 74 dní bez vystúpenia nejakého normálneho, teda niekoho z vládnej koalície. Vy si to na konci dňa aj tak všetko sami odhlasujete a naozaj tu, Kim Čong-un vyznieva ako totálny amatér v Severnej Kórei oproti tomu, čo sa tu predvádza v podaní vládneho valca. Ale teda poďme, poďme k veci. Naozaj ja považujem za neuveriteľné, že v roku 2024 v krajine európskeho priestoru, a povedala to aj pani poslankyňa Plaváková, my znižujeme tresty za korupciu. Všade vo svete s korupciou tvrdo bojujú, my jej, naopak, absolútne otvárame dvere dokorán. Novela Trestného zákona zvyšuje hranice majetkových trestných činov, ako sme si povedali, malá škoda nebude nad 266 eur, ale po novom nad 700 euro, ale ani dnes nemajú ministerstvá, a bolo to povedané aj na výbore, nemajú dosť úradníkov, aby tie skutky v hranici pod 700 euro vymáhali ako priestupky. Kto to bude teraz robiť? Pretože, ja neviem, ale ako my nemáme ľudí na to, aby to, aby to procesovali, aby to, aby to riešili. Máme 300 nových úradníkov na populistickú pomoc s pôžičkami, ale kde sú ďalší ľu... (Prerušenie vystúpenia časomerom.)
Paška, Pavol, predseda NR SR (2014-06-03):
Pán poslanec Fecko.
Paška, Pavol, predseda NR SR (2012-12-05):
Ďakujem pekne. Dámy a páni, poprosím vás o pozornosť, budeme hlasovať o prerokovaných bodoch programu. Pán poslanec Kamenický uvedie v druhom čítaní hlasovanie o vládnom návrhu zákona, ktorým sa mení a dopĺňa zákon č. 171/2005 Z. z. o hazardných hrách a o zmene a doplnení niektorých zákonov v znení neskorších predpisov a ktorým sa dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov . Je to tlač 234.
Hort, Milan, podpredseda NR SR (2011-11-30):
Reagovať teraz bude pán poslanec Peter Zajac.
Antal, Peter, poslanec NR SR (2018-01-31):
Ďakujem za slovo. Pán kolega Dostál, budem sa venovať len tej, tomu odseku, alebo tomu, čo ste sa, čo ste vraveli o hlavnom kontrolórovi. Ja som sa s pánom prezidentom Budzákom stretol predtým. Myslím, že som, a bol som v tom, že sme si to vykomunikovali, že táto formulácia svojím spôsobom neublíži. Nesúhlasím s tým, čo ste povedali, že ak to bude chcieť zneužívať, ak bude stále ukladať úlohy, že, že to bude zneužívané. No, kontrolór vtedy odmietne vykonať kontrolu a svojím spôsobom je postihnuteľný len zastupiteľstvom. A zastupiteľstvo vyhodnotí, či to bolo oprávnené alebo nebolo oprávnené, alebo si obháji starosta ten pokyn na vykonanie kontroly. Tieto názory, čo tu počúvame... A ešte k tej nezávislej organizácii medzinárodnej. Nevyjadrovala sa k môjmu návrhu. Vyjadrovala sa dozadu, čiže aby sme to na správnu mieru uviedli. Ak hovoríme o kontrolórovi ako nezávislej inštitúcii, súhlasím, ale potom nemôže mať pracovnoprávny vzťah. Samotný pracovnoprávny vzťah je závislý vzťah ku zamestnávateľovi. Ak chceme z toho urobiť skutočne, že absolútne nezávislú, tak ako som povedal, potom to musí nastať systémová zmena a oddelený kontrolór. Ja sa budem snažiť to aj vysvetliť možno v ústnej, v ústnej rozprave, lebo mrzí ma, že sa to, že sa to celé, celé toto vzťahuje, alebo to je, celá tá debata väčšinou krúti len o hlavnom kontrolórovi a skutočne ja nevnímam, že by boli až také veľké problémy v mestách a obciach v súvislosti s hlavným kontrolórom, alebo teda so vzťahom hlavný kontrolór a, a starosta. Takže viac asi poviem v ústnej rozprave. Ďakujem.
Vitteková, Anna, poslankyňa NR SR (2015-03-19):
Ďakujem pekne. Pán predsedajúci, panie poslankyne, poslanci, dovoľte, aby som vás informovala o prerokovaní uvedeného návrhu zákona vo výboroch Národnej rady. Národná rada Slovenskej republiky uznesením č. 1542 z 28. januára 2015 pridelila vládny návrh zákona ústavnoprávnemu výboru, výboru pre obranu a bezpečnosť a výboru pre ľudské práva a národnostné menšiny. Určila zároveň ústavnoprávny výbor ako gestorský výbor a lehoty na prerokovanie predmetného návrhu zákona vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k vládnemu návrhu zákona. Predmetný návrh zákona všetky tri uvedené výbory prerokovali a odporúčali ho schváliť. Z uznesení týchto výborov vyplýva 15 pozmeňujúcich a doplňujúcich návrhov, ktoré sú uvedené v časti IV spoločnej správy. Gestorský výbor odporúča hlasovať o nich nasledovne, spoločne o bodoch 1 až 6, 9 až 15 s návrhom schváliť ich, osobitne o bode 7 s návrhom schváliť ho, osobitne o bode 8 s návrhom schváliť ho. Gestorský výbor zároveň odporúča Národnej rade predmetný vládny návrh zákona schváliť aj ako celok, a to v znení uvedených pozmeňujúcich a doplňujúcich návrhov. Spoločná správa výborov Národnej rady o prerokovaní vládneho návrhu zákona (tlač 1350a) bola schválená uznesením výboru č. 567 z 10. marca 2015. Týmto uznesením som bola zároveň poverená ako spoločná spravodajkyňa, aby som na schôdzi Národnej rady informovala o tomto návrhu zákona. Pán predsedajúci, otvorte, prosím, rozpravu, do ktorej zároveň sa hlásim.
Dostál, Ondrej, poslanec NR SR (2020-05-14):
Pán poslanec Kuffa, no som rád, že ste spomenuli pani ombudsmanku Patakyovú, ktorá tiež upozornila na niektoré problematické miesta tých opatrení vrátane, vrátane situácie v zariadeniach, kde sa vykonáva štátna karanténa. Spôsobu, akým sa, akým sa vykonáva, ja som o tom aj včera hovoril, je dobré, že tu máme niekoho, ako je pani Patakyová, ktorá na také veci upozorňuje, lebo aj keď opatrenia proti pandémii sú dôležité a potrebné, sú robené vo verejnom záujme, sú robené s dobrým úmyslom, je potrebné pri nich rešpektovať ľudské práva, robiť ich primeraným spôsobom a je dobré, keď máme tu niekoho, kto na to, kto na to upozorňuje, napríklad pani ombudsmanku, takže by sme mohli byť radi, že tu máme pani ombudsmanku, ktorá nás aj na takéto veci upozorňuje. Na druhej strane ale teda celkom som nerozumel základnej myšlienke vášho, vášho vystúpenia. Lebo ak máte kritický názor na, na štátnu karanténu, tak by ste sa mali tešiť, že teraz prichádza návrh, ktorý ľuďom umožní, aby do tej štátnej karantény, prichádzajúc zo zahraničia na územie Slovenskej republiky, nešli. Je to návrh zákona, ktorý, áno, bude nejakým spôsobom ľudí obmedzovať, ale myslím si, že pre veľmi veľa ľudí, a trúfam si povedať, že pre veľmi veľkú väčšinu ľudí, to bude lepšie riešenie, ako ísť do nejakého zariadenia štátnej karantény. Čiže, ak máte kritický názor na, na štátnu karanténu, tak by ste sa mali tešiť, ale vy, jak som dobre tomu rozumel, tak ste to kritizovali. Alebo som vás nejako nepochopil celkom?
Ďuriš Nicholsonová, Lucia, podpredsedníčka NR SR (2017-12-06):
Pán poslanec Grendel.
Košútová, Magda, poslankyňa NR SR (2013-10-22):
Ďakujem. Pán predseda, dajte, prosím, hlasovať o bodoch spoločnej správy č. 1, 3 a 20 spoločne s návrhom gestorského výboru uvedené body neschváliť.
Hrnčiar, Andrej, podpredseda NR SR (2018-09-13):
Pani poslankyňa Gaborčáková.
Muňko, Dušan, poslanec NR SR (2015-05-19):
Pán poslanec, vždycky som vás považoval za veľmi slušného človeka. Dneska to len tie vaše slová potvrdili. Neberte týchto havkáčov, ktorí tu hovoria, vaša slušnosť bude ďalej, ľudia, ktorí vás vypočuli, si iste spravia svoj názor tak, ako si robia názor o nás tu všetkých pri každom jednom vystúpení. Ešte raz, veľmi pekne ďakujem za váš pripravený príhovor, ktorým ste vysvetlili veci. Povzneste sa nad vecami, ktoré tu havkáči hovoria.
Danko, Andrej, predseda NR SR (2017-02-10):
Ďakujem. S reakciami na faktické pán poslanec Číž.
S. Janiš, poslanec: (2007-11-26):
Kolegyne, kolegovia, vážený pán predseda Národnej rady, páni ministri, nestáva sa často, aby sme sa zaoberali odvolávaním predsedu Národnej rady. (Ruch v sále.)
Ďuriš Nicholsonová, Lucia, podpredsedníčka NR SR (2018-03-23):
Je po 16.00 hodine. V tejto chvíli prerušujem rokovanie Národnej rady Slovenskej republiky. Opäť sa uvidíme v pondelok o 9.00 hodine. Budeme pokračovať v rozprave pani poslankyňou Veronikou Remišovou. Želám vám pekný víkend. (Prerušenie rokovania o 16.04 hodine.)
Pročko, Jozef, poslanec NR SR (2023-11-16):
Ďakujem veľmi pekne. Ja vás poznám veľmi dlho, pán poslanec, a viem, že ste sa nikdy nestratili. Naozaj poznám vašu česť, poznám vaše správanie, poznám vašu policajnú prácu, viem, že vy sa nikdy nestratíte a že naozaj to, čo ste robili, budete robiť tu naďalej v parlamente. Som veľmi rád, že ste vystúpili, aj keď poznám, že nepatríte medzi tých ľudí, čo veľa chcú rečniť, ale patríte medzi tých ľudí, čo v praxi dokázali veľmi veľa. Spomínali ste policajtov a naozaj čestní policajti sú teraz tí, ktorí budú musieť spolu s vami a s ďalšími z opozície strážiť našu spravodlivosť, strážiť to, aby naozaj nedosiahli to, čo si zadali v PVV, aby tu zlomili trestné právo, aby si, aby zmenili tresty, aby sa nebáli kradnúť. Takže ja sa spolieham aj na vás, pán Spišiak, že vy budete jeden z tých v PS-ku, ktorý bude biť na poplach a ktorý bude strážiť to, aby smeráci a hlasáci a snsáci nemali voľnú ruku. Hlboko som presvedčený, že aj v policajnom zbore, som sa stretával s tými policajtami, je veľmi veľa čestných policajtov. Ja som presvedčený, že aj tu v sále je veľmi veľa čestných poslancov, ktorí síce vedia, čo ich vedenie robilo a robí, ktorí vedia, aké kšefty sa diali, ale sedia tu. Ja sa spolieham, že česť a morálka aj týchto ľudí bude, bude zárukou toho, že sa nebudú opakovať roky, kedy dostávali niektorí šampanské v krabiciach, kedy lietali vládnymi špeciálmi za svojimi priateľmi. Ja som hlboko presvedčený, že, že čestní ľudia Slovenska budú strážiť svoju spravodlivosť a demokraciu a nebudú pod diktatúrou, ktorú nám tu už aj Pellegrini predviedol tým, čo urobil novinárom. Ďakujem veľmi pekne, pán Spišiak, a držím vám palce.
Matej, Ondrej, poslanec NR SR (2011-10-19):
Ďakujem pekne, pán predseda, za slovo. Milé kolegyne, milí kolegovia, v rozprave vystúpili dvaja páni poslanci, nebol podaný žiadny procedurálny návrh, preto, pán predseda, prosím, dajte hlasovať o tom, že predmetný zákon prerokujeme v druhom čítaní.
Pellegrini, Peter, predseda NR SR (2015-06-30):
Prezentujme sa a hlasujme o tom, že prerokujeme tento vládny návrh zákona v treťom čítaní ihneď. (Hlasovanie.) Prítomných 140 poslancov, za hlasovalo 91, proti boli 4, zdržalo sa 45. Sme v treťom čítaní . Pýtam sa, kto sa hlási do rozpravy v rámci tretieho čítania. Pán poslanec Beblavý, Poliačik a Petrák. To je nejaká chyba alebo sa hlásite do rozpravy, pán poslanec? Nech sa páči, pán poslanec Beblavý, v rámci tretieho čítania do rozpravy. Pripomínam, čo má byť predmetom rozpravy v rámci tretieho čítania, pán poslanec. Nech sa páči.
Glváč, Martin, podpredseda NR SR (2017-11-30):
Ďakujem. Ďalšia otázka je otázka č. 8 od pani poslankyne Macháčkovej, je totožná ako otázka č. 4, pani poslankyňa nie je prítomná, takže pokračujeme ďalej. Pán poslanec Heger ďalšia otázka, nie je prítomný, nedostane priestor. Pán poslanec Klus je prítomný, určená otázka pre ministra zdravotníctva Tomáša Druckera, a znie: „Vážený pán minister, rád by som sa vás opýtal, aké formálne a neformálne diplomatické aktivity konkrétne ste vy osobne využili v súvislosti s neúspešným uchádzaním sa Bratislavy o sídlo Európskej liekovej agentúry?“ Nech sa páči, v zastúpení pána ministra Richtera.
Gašpar, Tibor, podpredseda NR SR (2024-10-23):
Prepáčte ešte, kým budete pokračovať, konštatujem, že som nedostal do rozpravy žiadnu písomnú prihlášku. Nech sa páči, máte slovo.
P. Paška, predseda NR SR: (2008-03-27):
Vážené pani poslankyne, páni poslanci, budeme po obedňajšej prestávke pokračovať v prerušenom rokovaní programu 20. schôdze a tak, ako nám to ukladá zákon o rokovacom poriadku, vždy pravidelne vo štvrtok to bude hodina otázok . Poslanci položili včera do 12.00 hodiny 49 otázok na pána predseda vlády a na členov vlády 35 otázok. Z nich overovatelia vyžrebovali poradie, ktoré budeme rešpektovať, pokiaľ tí, ktorí podali otázku, budú prítomní v rokovacej sále. Takže najprv privítam pána premiéra a požiadam ho, aby nám oznámil, kto z členov vlády bude odpovedať na otázky za neprítomných členov. Nech sa páči, pán premiér.
Dostál, Ondrej, poslanec NR SR (2019-11-27):
Ďakujem obom kolegom za reakcie, za vecné reakcie. Pán poslanec Heger, no to nebol celkom len môj prospech, teda postreh, že sa tým zvýšením osobitného odvodu len vylepší bilancia rozpočtu. To je v podstate niečo, čo tu priznal pán minister, keď vystupoval v skrátenom legislatívnom konaní, keď sme sa ho pýtali, že aké sú tie dôvody, prečo prichádza s tým návrhom a prečo skrátené legislatívne konanie, tak nehovoril nič o tom, že ó, banky majú problémy a budúci rok nám tu začnú krachovať jedna po druhej, tak musíme mať dostatočné rezervy na to, aby sme to vedeli pokryť. On priamo povedal, a teda svojím spôsobom mi je to sympatické, že prišiel na ministerstvo a musí, musí riešiť problémy rozpočtu. Na a keďže sa mu ten rozpočet alebo deficit rozpočtový nabubláva v dôsledku toho, čo sa deje v tomto parlamente, v dôsledku návrhov, s ktorými prichádzajú koaliční poslanci a ktoré, ktoré parlament schvaľuje, no tak, tak musí niekde hľadať zdroje na diery v rozpočte. Ale na to bankový odvod predsa nemá slúžiť. To je, to je naozaj že kreatívne účtovníctvo ako vyšité. A, pán poslanec Zelník, no tá Dankova daň z jedla. My sme vás upozorňovali, že to zvýši ceny potravín. Vy ste vraveli, že nie. Došlo k rastu. Došlo k väčšiemu ako, ako v porovnateľnom období. A vy ste to zrušili. No tak jednak prečo ste potom zrušili, keď ste boli presvedčení, že je to správne a že to nespôsobuje rast potravín? A neplatí ani ten argument, že zavediete daň, zvýšia sa ceny, zrušíte daň, znížia sa ceny. Keď sú už raz zvýšené, tak ani to zrušenie vám nepomohlo... (Prerušenie vystúpenia časomerom.)
M. Číž, podpredseda NR SR: (2007-10-29):
S faktickými poznámkami sa hlásia pán poslanec Martinák Ľuboš, Ján Zvonár, Rafael Rafaj. Ďakujem. Uzatváram možnosť vystúpiť s faktickou poznámkou. Pán poslanec, ospravedlňujem sa, nemôžem vystúpiť, keďže mi to neumožňuje moja pozícia, nemôžem zaujať stanovisko, ale vážim si, že si ma spomenul toľkokrát. Slovo má pán poslanec Martinák Ľuboš.
M. Číž, podpredseda NR SR: (2007-03-29):
S tým prerušujem rokovanie vzhľadom na to, že je 12.00 hodín a budeme pokračovať o 15.00 hodine po skončení hodiny otázok, ktorá v zmysle rokovacieho poriadku sa bude konať medzi 14.00 a 15.00 hodinou.
Laurenčík, Milan, podpredseda NR SR (2022-02-23):
Páni poslanci, prosím, kľud v sále! Nechajte pána poslanca, nech dokončí svoje vystúpenie.
Viskupič, Marián, poslanec NR SR (2021-02-04):
Pán predsedajúci, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona v skrátenom legislatívnom konaní.
Grendel, Gábor, podpredseda NR SR (2020-10-13):
Panie poslankyne, páni poslanci, pristúpime k hlasovaniu o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 355/2007 o ochrane, podpore a rozvoji verejného zdravia (tlač 305). Dávam slovo predsedníčke výboru pre zdravotníctvo poslankyni Jane Bittó Cigánikovej, aby hlasovanie uviedla (Hlasovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 305.)
Martvoň, Anton, poslanec NR SR (2013-03-25):
Ďakujem pekne za slovo, pán predsedajúci. Ešte by som zareagoval teda na pána poslanca Kuffu. Plne s tebou, Štefan, súhlasím, že deťom fakt chýba mnohokrát náruč tých rodičov, a štát aby, alebo je potrebné, aby štát vytváral podmienky na kompletné rodiny. Len znova chcem poukázať na to, že tuto ide už o situáciu, kedy už v podstate je tá rodina rozbitá. Už sú tí ľudia rozvedení. A nejde o nejakú represiu ako takú. Ide skôr o preventívne opatrenie. Ja by som to tak dokonca chápal, aby k tej represii vo forme potom trestnoprávneho postihu za neplatenie výživného, aby nedošlo. Čiže tu skôr ide o to, aby to dieťa, ktoré už trpí tým, že tá rodina je rozbitá, aspoň aby malo teda z čoho žiť, aby mohlo mať aspoň obdobné podmienky, ako majú iné detí, ktoré žijú vo vysporiadanej rodine. A hlavne, aby teda tá osoba, čo sa stará o to dieťa alebo povedzme o tú vyživovanú osobu, aby mohla tej vyživovanej osobe zabezpečiť aspoň to minimum, čo je potrebné pre jej život. Zároveň by som chcel ešte reagovať alebo uviesť zopár vecí na pravú mieru vo vzťahu k vystúpeniu pána poslanca Kadúca. Dovolím si poukázať na to, že plne súhlasím, že túto tému v minulosti, bolo to na 28. schôdzi v roku 2012, teda vo februári 2012, otvoril poslanec Ondrej Dostál, ktorý ale mal v inom znení predložený tento návrh a riešil to úplne inou cestou. V podstate on samozrejme na záver toho vystúpenia bol si vedomý, že ten návrh zákona už neprejde, a uviedol, že považuje za dôležité, aby tá téma tu zaznela a aby na tento problém upozornil. Aby niekto v budúcnosti sa tejto témy chytil, a to je jedno kto, nakoľko on považoval za dôležité, aby sa tento vecný problém riešil. Ja preto na to nadväzujem, že pre mňa je tiež, nie je dôležité, že kto prišiel s týmto návrhom, ale je dôležité, aby týmto návrhom sa vyživovaným osobám pomohlo, aby sa tento vecný problém ako taký riešil. Dovolím si však poukázať na fakt, že na tento problém už samotná verejnosť poukazuje ešte z čias, keď to nebolo predložené pánom poslancom Dostálom, ktorý ten návrh predložil až 11. 11. 2011. Dám príklad, pani Mazurková, ktorá už v októbri 2011 poukazovala vo svojom blogu na tento problém. Zároveň dovolím si poukázať, že už v októbri 2010 mnoho bežných občanov a ľudí poukazovalo na to, že tieto úroky z výživného sa neplatia. Čiže chcem poukázať, tento návrh prišiel z ľudí a je pre ľudí. Čiže toľko, že aj my s prekladateľmi sme toho názoru, že nie je dôležité, kto ho predkladá, je dôležité, aby sa ľuďom, ktorí potrebujú v tejto veci pomôcť, pomohlo. Čiže toľko ešte k vystúpeniu. A zároveň aj ďakujem za vystúpenie pánovi poslancovi Kadúcovi, aj poslancovi Kuffovi k tejto téme. Ďakujem pekne.
Blanár, Juraj, podpredseda NR SR (2023-02-10):
Pani poslankyňa Anna Zemanová s faktickou poznámkou.
Beluský, Martin, poslanec NR SR (2023-03-15):
Ďakujem za slovo, pán podpredseda. Pán poslanec, pán predseda výboru, máte pravdu, vo veľa veciach sa dá s vami súhlasiť a hlavne tento materiál by si zaslúžil väčšiu pozornosť zo strany poslancov, keďže my sme tiež spoluzodpovední za to, ako sa na Slovensku hospodári, ako hospodári štát a aké máme zadlženie. Vy ste hovorili, že v tom materiáli vám chýba tá druhá časť, teda návrh na zníženie toho dlhu, tak sa teda ten materiál aj volá. Ja sa priznám, že mne by úplne stačilo, keby tam boli návrhy na nezvyšovanie dlhu, lebo, bohužiaľ, my sme teraz v situácii pred voľbami, kedy sa tu roztrhlo nejaké vrece s nejakými myšlienkami, nápadmi, ktoré tu predtým neboli. Možno by stačilo zamknúť tieto a tieto dvere a možno by sa ten problém podarilo na pár mesiacov vyriešiť. Ale nám v podstate stačí, my v podstate ani nepotrebujeme nejako špeciálne teraz znižovať dlh, nám stačí ten dlh podľa mňa hlavne zastabilizovať, aby teda už nerástol. Keď bude ekonomika rásť, tak tým pádom sa potom percentuálne ten dlh začne znižovať a to, čo potrebujeme, je podľa mňa zastabilizovať, alebo hlavne čo potrebujeme zmeniť, zlepšiť, je štrukturálny deficit, ktorý by mal byť ideálne pod 3 % alebo teda ideálnejšie pod 2 % a potom by naozaj tá situácia mohla byť oveľa lepšia. No a s tým prekročením tých dlhových pásiem súvisia, samozrejme, tie sankcie, teda nejaký trest budúcej vlády za zlé hospodárenie minulých vlád a tuto ostáva otázka, či by ešte sme nemali v tomto volebnom období vyriešiť tento problém, pretože budúca vláda síce ona si schváli programové vyhlásenie vlády a dva roky bude mať výnimku, ale po tých dvoch rokoch tá výnimka skončí a bude musieť potom podľa súčasného zákona o rozpočtovej zodpovednosti priniesť vyrovnaný rozpočet, čo by sme teda pre našu ekonomiku asi nikto nechceli, aby to prišlo tak rýchlo a otázka je, či by nebolo potrebné aspoň toto vyriešiť. Ďakujem.
Blanár, Juraj, podpredseda NR SR (2021-03-30):
Posledný s faktickou poznámkou, pán Radovan Kazda, nech sa páči.
Hrnčiar, Andrej, podpredseda NR SR (2018-06-12):
Pani poslankyňa Shahzad.
Hort, Milan, podpredseda NR SR (2011-09-09):
Ďalej do rozpravy je prihlásený pán poslanec Ondrej Dostál, nech sa páči. Ondrej Dostál nie je prítomný v rokovacej sále, preto stráca poradie. Peter Kažimír je ďalší, ktorý je prítomný v rokovacej sále, ale nepočúva. Pán poslanec Kažimír, ak nechcete prísť o poradie, tak nech sa páči, je tu priestor na vystúpenie v rozprave.
Šimečka, Michal, podpredseda NR SR (2024-01-18):
Pán minister, myslím, že vám vypršal čas na zodpovedanie otázky, ale pán poslanec Dostál má doplňujúcu, potom budete mať ešte päť minút. Pán poslanec.
J. Paška, poslanec: (2002-03-12):
J. Migaš, predseda NR SR: Pán poslanec Cuper, nech sa páči. J. Cuper, poslanec: Pán predseda, občania sa čoraz naliehavejšie pýtajú, prečo nie sú prenosy z parlamentu. Ja navrhujem, aby bol zaradený bod do programu, a to na štvrtok ráno, aby pán minister kultúry podal informáciu, prečo občania Slovenskej republiky nie sú informovaní o dianí v parlamente. Informácie o dianí v parlamente, teda prenosy sú v každej demokratickej a civilizovanej krajine. Iba táto vládna koalícia ich jednoducho nedopraje občanom tohto štátu, potom čo jej preferencie klesajú. Ale to túto vládnu koalíciu nezachráni. Preto treba tento problém čo najskôr riešiť, pán predseda. Ja sa na vás teda obraciam, aby ste aj vy, vládna koalícia, podporili môj návrh a aby pán minister prišiel a informoval, prečo občania nemôžu pozerať televízne prenosy z parlamentu. J. Migaš, predseda NR SR: Pán poslanec Štefan Zelník.
Pellegrini, Peter, predseda NR SR (2015-09-22):
Prezentujme sa a hlasujme o návrhu pána spravodajcu postúpiť návrh zákona do tretieho čítania ihneď. (Hlasovanie.) Prítomných 133 poslancov, za hlasovalo 115, zdržalo sa 15, nehlasovali 3. Sme v treťom čítaní . Otváram rozpravu v rámci tretieho čítania. Končím možnosť prihlásiť sa do rozpravy. Vyhlasujem rozpravu za skončenú. Pán spravodajca.
Zmajkovičová, Renáta, podpredsedníčka NR SR (2013-06-04):
Teraz dávam slovo spravodajcovi, ktorého určil navrhnutý gestorský výbor pre kultúru a médiá, poslancovi Lászlóvi Solymosovi. Nech sa páči.
Hrnčiar, Andrej, podpredseda NR SR (2017-04-06):
Pán poslanec Sloboda.
B. Bugár, podpredseda NR SR: (2004-03-09):
(Hlasovanie.) Prítomných 130 poslancov, 106 za návrh, 24 poslancov sa zdržalo hlasovania. Konštatujem, že sme v treťom čítaní. Otváram rozpravu a pýtam sa, či sa hlási niekto do rozpravy. Konštatujem, že nikto. Vyhlasujem rozpravu v rámci tretieho čítania za skončenú. Pán spravodajca, záverečné hlasovanie.
Laurenčík, Milan, podpredseda NR SR (2020-04-07):
Ďakujem. Pán poslanec Kéry.
Bugár, Béla, podpredseda NR SR (2018-02-07):
Vy sa nikdy nemýlite, že? (Povedané s pobavením.)
Poliačik, Martin, poslanec NR SR (2016-02-11):
Ďakujem. Pani predsedajúca, zapíname pána Hraška alebo... (Reakcie z pléna.) Ja môžem hovoriť hej? Pozrite, páni kolegovia, boli sme v situácii, že ja som dneska prišiel o ôsmej ráno do parlamentu, potom išiel som na školský výbor, o desiatej doobeda som sedel tu, hlasoval som zakaždým, keď ste chceli sa prezentovať, a vy ste tu sedeli a neboli ste schopní stlačiť gombík, to je proste realita, čo keby ste to boli urobili, tak rokovali by sme už doobeda od desiatej, nie od jedenástej. A mohli sme si tak ušetriť tú jednu hodinu, čo sme tu sedeli len tak. K tomu politikárčeniu a prierezovej politickej zhode. Keď si spomeniete ešte na blahú situáciu v rokoch 2010 až 2012, vtedy práve existovala prierezová diskusia o školstve, kolega Čaplovič, vtedy predseda parlamentného výboru opozičný školstva bol pravidelne diskutujúci s ministrom školstva Eugenom Jurzycom, pravidelne sme na úrovni výboru prerokúvali plánované zmeny a často sa stalo, že naozaj prišla dohoda aj s poslancami strany SMER, vtedy v opozícii. To znamená, že my vieme, ako to robiť. My sme posledné štyri roky mali pracovnú skupinu pre školstvo so zástupcami všetkých opozičných strán, len SMER tam chýbal. Dva roky sme pracovali na materiáli, ktorý predstavuje paradigmatickú zmenu v školstve a je odrazom takmer vo všetkých opozičných programoch pre školstvo, len SMER tam vtedy chýbal. Preto tvrdím, že vy to neviete a nechcete urobiť. Ďakujem pekne.
Duchoň, Daniel, poslanec NR SR (2013-09-17):
Ďakujem pekne. Rovnako chcem pripomenúť členom finančného výboru, že zasadnutie finančného výboru je o 14.30 hodine, ďakujem.
Hort, Milan, podpredseda NR SR (2010-10-13):
Ďakujem. Ďalej s faktickou poznámkou sa hlási pán poslanec Branislav Ondruš. Nech sa páči.
Laššáková, Jana, podpredsedníčka NR SR (2013-02-05):
Ešte nemôžem otvoriť všeobecnú rozpravu k obidvom bodom, lebo nebol ešte prednesený, či ste predniesli aj ten druhý návrh zákona o prokuratúre? Áno. Tak potom je to v poriadku, otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne? Pán poslanec Matovič. Končím možnosť prihlásiť sa do rozpravy ústne. Nech sa páči.
Grendel, Gábor, podpredseda NR SR (2020-07-09):
Desať faktických poznámok na vystúpenie, pardon, trinásť. Končím možnosť prihlásiť sa a potom pôjde do rozpravy pán minister. Takže ako prvý – pán poslanec Kremský.
Droba, Juraj, poslanec NR SR (2013-02-14):
Pán kolega Hlina, ďakujem za vecný príspevok. Ja som od začiatku deklaroval a bol za to, aby táto téma bola ponímaná vecne. Na našej strane sme sa úplne zbavili emócií, to hovorím za seba aj za kolegu Chrena. Mrzí ma, že dnes jeden z rečníkov v rozprave nevynechal jedinú príležitosť na to, aby si otrel ústa o našu stranu, asi osemkrát spomenul nerelevantné veci, ktoré sa SaS vôbec netýkajú, keďže sa nejedná ani o jej člena. Ale ak sa vrátim k pánovi Hlinovi, tak ja si myslím, že základný problém, a ako som včera povedal, ja dokonca takisto ako pán Škripek si neužívam možno pohľad na niektoré z tých vecí, ktoré médiá produkujú, ale táto debata by sa mala vrátiť na ihrisko – ihrisko s názvom sloboda tlače. To je, začíname vstupovať na veľmi nebezpečné územie, akonáhle začnete schvaľovať takéto zákony, tak sa ani nenazdáme a sloboda bude na Slovensku ďalej viac a viac okliešťovaná. Čo sa týka obsahu toho návrhu, tak myslím si, že je to naozaj vec rodinnej výchovy a predovšetkým toho, ako sa rodičia postavia k výchove detí. Namaľujme si tu nejakú ilúziu, že keď sa nám podarí zredukovať alebo zregulovať printové médiá, tak tie nechutnosti jednoducho nebudú nachádzať mladí ľudia a deti niekde inde. Ja som hovoril o troch klikoch na internete, kolega Mikloško ma opravil, že on už dokonca aj na dva kliky to zvládne, on je známy tým, že je dobrý v internete. Takže naozaj sa nesnažme tuná hádzať polená pod nohy vydavateľom, keď tu máme jedno obrovské médium s názvom internet, kde sa stokrát horší obsah nachádza absolútne voľne bez akejkoľvek zákonnej ochrany. Dobre, ten zákon jednoducho je nevykonateľný, tak ako je predložený.
Hudacký, Ján, poslanec NR SR (2015-09-30):
Ďakujem pekne, pán predseda, za slovo. Vážený pán kolega, súhlasím s vami, že stav, keď mnohé spoločnosti, ktoré vyrábajú elektrinu z obnoviteľných zdrojov energie, nedostali zaplatené za tieto svoje služby, tú dotáciu určenú na tieto účely len preto, že si nesplnili určitý administratívny záväzok, a vlastne takéto nesplnenie potom postačilo na to, aby dostali minimálne na jeden rok, respektíve aby nedostali minimálne na jeden rok túto dotáciu, určite to prinesie neblahé dôsledky, od straty zamestnanosti až po hospodárske efekty v tejto krajine. Myslím si, že keď 1200 subjektov si nesplní takýto záväzok, niečo v tom systéme nehrá. A preto súhlasím s tebou, že by bolo dobré upraviť tento zákon o obnoviteľných zdrojoch tak, aby sa dotýkalo len určitej sankcie, ktorú by mohla potom realizovať Slovenská obchodná inšpekcia, namiesto toho, aby tieto spoločnosti, ktoré vyrábajú elektrickú energiu, boli takto postihované. Ďakujem pekne.
Danko, Andrej, predseda NR SR (2018-02-08):
Pokračujeme v rokovaní, poprosím o zaujatie miest. Nech sa páči, pán poslanec.
Mihalik, Marcel, poslanec NR SR (2023-05-18):
Ďakujem za slovo, pán predseda. Spoločná správa gestorského výboru obsahuje štyri body, budeme o nich hlasovať spoločne. Dajte o nich, prosím, hlasovať.
P. Hrušovský, podpredseda NR SR: (2002-03-20):
(Hlasovanie.) 125 prítomných, 72 za, 10 proti, 38 sa zdržalo, 5 nehlasovalo. Návrh sme schválili. Ďalší návrh. F. Halmeš, poslanec: Pán podpredseda, hlasovali sme o všetkých pozmeňujúcich návrhoch, ktoré vyplynuli z rozpravy aj zo spoločnej správy. Môžeme hlasovať o postúpení návrhu zákona do tretieho čítania.
Žiga, Peter, podpredseda NR SR (2023-12-14):
Pani poslankyňa Nash.
J. Halecký, poslanec: (2007-02-06):
Chcel by som uviesť ešte jednu skutočnosť, že ženy na materskej dovolenke alebo na rodičovskej dovolenke najviac trápi to, že sa nemôžu včas zapojiť do pracovného procesu, hlavne tam, kde ich kariérny postup je veľmi dôležitý a veľmi žiadaný, aby sa v tom pokračovalo. No a nakoniec myslím si, že pán predkladateľ nám povie, aké sú iné skúsenosti v iných štátoch s otcovskou dovolenkou, lebo nie je to prvá dovolenka, ktorá sa zavádza v Európe alebo vo svete. Ďakujem.
Kotleba, Marek, poslanec NR SR (2021-05-06):
Ďakujem pekne za slovo. Naozaj tá korupcia pri umiestňovaní klientov do DSS-iek alebo do podobných zariadení existuje. Sám som sa s tým stretol, pretože niekoľkých zamestnancov aj z VÚC poznám, ktorí robia na sociálnom oddelení. Stále sa to deje a uprednostňujú sa takto ľudia. Naozaj takýto poradovník, ktorí by naozaj sa striktne dodržiaval, by mohol pomôcť k umiestneniu naozaj niektorých ľudí, ktorí čakajú na umiestnenie naozaj dlho, a najväčší problém s umiestňovaním ľudí je naozaj tých ľudí s obmedzením alebo postihnutých ľudí, lebo tých miest na umiestnenie je naozaj veľmi málo.
M. Číž, podpredseda NR SR: (2007-02-09):
(Hlasovanie.) Prítomných 126 poslancov, za návrh 75 poslancov, proti 23 poslancov, zdržalo sa 27 poslancov, nehlasoval 1 poslanec. Konštatujem, že tento návrh sme schválili. (Reakcia z pléna.) Dajte, prosím, hlas pánovi Mikloškovi, len s procedurálnymi návrhmi počas hlasovania máme problém. Nefunguje zariadenie?
Tomáš, Erik, poslanec NR SR (2020-03-25):
Pani ministerka, ja sa naozaj stále snažím o faktickú diskusiu a mali ste možnosť byť svedkom toho, že som sa prišiel aj vás teda spýtať, ako to je s tým kardinálnym bodom návrhu zákona, ktorý nám najviac teda prekáža, okrem iných. A to je to, či sa zachová alebo nezachová aj po vašom pozmeňujúcom návrhu koaličnom v návrhu zákona možnosť sledovať, kto s kým telefonuje, mailuje, esemeskuje. Bohužiaľ, ani od vás, od predkladateľky som nedostal jasnú odpoveď. Čo len svedčí, že aj z tých, aj keď si čítam tie vety v tom pozmeňujúcom návrhu, čo len svedčí o tom, že tá možnosť tam asi zachovaná bude. A toto je naozaj problém, ktorý my s tým máme, pretože práve tento bod dokazuje, že nejde o nič iné ako o bohapusté špicľovanie ľudí. Pretože vysvetlite mi, túto otázku ste už dostali viackrát v pléne, prečo kvôli koronavírusu potrebujete vedieť kto s kým komunikuje. To sa koronavírus v jedinej krajine na svete šíri po telefóne? Toto nám chcete povedať, toto nám chcete nahovoriť? Ak tu, kolegovia a kolegyne, hovoríte, že len politicky zneužívame tému, tak vám chcem pripomenúť dve veci. Ak mal niekto niekedy s monitorovaním a nelegálnym odpočúvaním problém, tak to bola vždy pravica. Len nedávno sme vyvetrali, pani Zemanová, po vašom kolegovi zo SaS, pánu Galkovi. Asi sa k tomu nemusím teda vracať. A po druhé, ak by sme politicky vytĺkali kapitál, tak by sme asi neschválili včera úplne v pohode školské zákony absolútnou väčšinou a asi by sme nepodporili, čo už môžem vopred avizovať, aj sociálne opatrenia, ktoré sú pre ľudí. Takže ešte raz, odpovedzte na túto otázku: prečo potrebujete vedieť, kto s kým hovorí?
Bugár, Béla, podpredseda NR SR (2018-06-21):
Ďakujem pekne. Otváram rozpravu a pýtam sa, či sa hlási niekto ústne do rozpravy. Nie. (Reakcia navrhovateľa.) Vyhlasujem možnosť sa prihlásiť do rozpravy za skončenú. Nech sa páči, pán navrhovateľ.
Hlina, Alojz, poslanec NR SR (2014-11-09):
Neprerušujte ma. Dobre?
P. Paška, predseda NR SR: (2008-05-15):
(Hlasovanie.) 132 prítomných. Všetci boli za. Konštatujem, že sme schválili vládny návrh novely zákona č. 136/2000 Z. z. o hnojivách. Ďakujem pekne pánovi predsedovi výboru. Teraz v druhom čítaní bude pani poslankyňa Belásová uvádzať hlasovanie o návrhu poslancov Národnej rady Slovenskej republiky Marty Damborskej, Ľudmily Muškovej a Jána Podmanického na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov , tlač 565. Máte slovo, pani poslankyňa.
Ďuriš Nicholsonová, Lucia, podpredsedníčka NR SR (2019-05-16):
Ďakujeme pekne. Teraz poprosím spravodajcu, ktorého určil navrhnutý gestorský výbor pre verejnú správu a regionálny rozvoj, pána poslanca Kmeca, aby predniesol spravodajskú informáciu k tomuto bodu.
Bugár, Béla, podpredseda NR SR (2011-04-06):
Nech sa páči, prezentujme sa a hlasujme. (Hlasovanie.) Prítomných 141, za 63, proti 74, zdržali sa 3, nehlasoval 1. Konštatujem, že tento návrh nebol do druhého čítania schválený. Budeme hlasovať o návrhu poslancov Národnej rady Slovenskej republiky Roberta Fica, Jána Počiatka a Petra Kažimíra na vydanie zákona o odvodoch vybraných finančných inštitúcií a o zmene a doplnení niektorých zákonov (tlač 272). Znovu prosím pána spravodajcu Viktora Stromčeka, aby uviedol hlasovanie.
Bugár, Béla, podpredseda NR SR (2018-03-13):
Prezentujme sa a hlasujme. (Hlasovanie.) Prítomných 122, za 93, zdržalo sa 13 poslancov, 16 nehlasovali. Konštatujem, že návrh sme schválili. Teraz prosím pani poslankyňu Vaľovú, aby uviedla hlasovanie v treťom čítaní o návrhu uznesenia k návrhu na vyslovenie súhlasu Národnej rady s Dohovorom o práci v námornej doprave (tlač 820). (Hlasovanie o návrhu na vyslovenie súhlasu Národnej rady Slovenskej republiky s Dohovorom o práci v námornej doprave, 2006 , tlač 820).
Šefčík, Marek, poslanec NR SR (2022-12-07):
Ďakujem pekne za slovo. Tak, pán špeciálny prokurátor, pred chvíľočkou sme tu videli aspoň časť z toho, čo Fico produkuje na tých svojich tlačovkách. Zaútočil na vás, ale ja hovorím, že keď takíto ľudia ako je Fico a spol., ja im hovorím spolupáchatelia, pretože majú za sebou tú skupinu, skorumpovanú skupinu našich ľudí, a vieme, ako to fungovalo a postupne sa to odkrýva. No keď takíto ľudia na vás takto útočia, ja viem, že vám to, vám stúpa tlak z toho, ale nemožno hľadať lepšiu známku kvality vašej práce ako práve toto. Včera sme tu mali generálneho prokurátora a ja som mu pripomenul poľovnícku chatu a to, ako Fico spomína, že nebojte sa, v generálnom prokurátorovi máme ešte poistku. Bojujú proti vám, či už Generálna prokurátora vám robí problémy, alebo títo ľudia. My sa z toho tešíme, lebo pre spravodlivosť na Slovensku sa nemôže stať nič lepšie, ako keď títo ľudia bojujú proti spravodlivosti a takto sa navonok odhaľujú. Posledná moja poznámka bude smerovať k tomu, že sedia tu aj poslanci za SaS. Včera tu sedeli, diskutovali s generálnym prokurátorom, teraz tu sedia, ozývajú sa k špeciálnemu prokurátorovi. Idete povaliť túto vládu... (Prerušenie vystúpenia časomerom.)
Glváč, Martin, podpredseda NR SR (2016-09-07):
Ďakujem veľmi pekne. S faktickými poznámkami sa prihlásilo šesť poslancov, ukončujem možnosť sa prihlásiť s faktickými poznámkami. Nech sa páči, pán poslanec Osuský.
Marcinčin, Anton, poslanec NR SR (2010-10-13):
Odporúčam prideliť v druhom čítaní na prerokovanie tento návrhu okrem Výboru Národnej rady pre financie a rozpočet aj ústavnoprávnemu výboru, výboru pre hospodárstvo, výstavbu a dopravu, výboru pre pôdohospodárstvo a životné prostredie. Za gestorský výbor navrhujem Výbor Národnej rady pre financie a rozpočet. Zároveň odporúčam, aby uvedený návrh prerokovali výbory do 24. novembra 2010 a gestorský výbor do 26. novembra 2010. Vážený pán predseda, dajte, prosím, o mojom návrhu hlasovať. Ďakujem.
Ledecký, Vladimír, poslanec NR SR (2024-02-16):
Ďakujem pekne, pani kolegyňa, a dúfam, že koaliční poslanci majú citlivosť na obhajovanie práv detí a nebudú hľadať na to výhovorky, ako sa to nedá. Koaliční poslanci argumentovali pri nedávnej zmene Trestného zákona obhajovaním ľudských práv. Je ale cynické, ak sa snažíme obhajovať ľudské práva odsúdených a nemyslíme na ľudské práva iných skupín, napríklad menšín, sociálne vylúčených alebo zdravotne znevýhodnených, queer komunity, práva žien, ale aj, aj práva obetí trestných činov. Ale na prvom mieste vždy pri obhajovaní ľudských práv a pri obhajovaní práv musia byť deti, lebo to je jediná skupina, ktorá sa nevie brániť, nevie v tom verejnom priestore nejak prejaviť svoj názor. A preto je táto novela nesmierne dôležitá a uvidíme, či chceme chrániť práva detí, alebo máme tú citlivosť vyoperovanú. A urobíme to na každom jednom poslancovi, ktorý bude hlasovať na základe toho, ako bude hlasovať. Ďakujem.
Danko, Andrej, predseda NR SR (2019-09-19):
Na vystúpenie pána poslanca žiadna faktická poznámka. Pýtam sa, či sa chce niekto prihlásiť do rozpravy ešte ústne. Považujem všeobecnú rozpravu za skončenú. Chce k rozprave zaujať stanovisko navrhovateľ? Pán spravodajca? Nie. Prerušujem. Pokračujeme prvým čítaním o návrhu poslancov Klusa, Gröhlinga, Viskupiča na vydanie zákona, ktorým sa mení a dopĺňa zákon č. 302/2001 Z. z. o samospráve vyšších územných celkov a o samosprávnych krajov v znení neskorších predpisov. Návrh zákona je uverejnený ako tlač 1641 a návrh na jeho pridelenie na prerokovanie výborom je v rozhodnutí 1744. Dávam slovo pánovi Viskupičovi, aby návrh zákona uviedol. [Rokovanie o návrhu poslancov Národnej rady Slovenskej republiky Martina Klusa, Branislava Gröhlinga a Mariána Viskupiča na vydanie zákona, ktorým sa dopĺňa zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov , tlač 1641.]
Bugár Béla, podpredseda NR SR (2017-05-19):
Potom. Ideme ďalej, nech sa páči, tu sa hádať nebudeme. Ešte máme dve správy a medzitým si to vysvetlíme.
Grendel, Gábor, podpredseda NR SR (2022-11-08):
Ďakujem, pani poslankyňa. Dávam slovo spoločnej spravodajkyni z výboru pre sociálne veci pani poslankyni Lucii Drábikovej, aby informovala Národnú radu o výsledku rokovania výborov a aby odôvodnila návrh a stanovisko gestorského výboru.
V. Veteška, podpredseda NR SR: (2004-09-10):
Dávam slovo spoločnému spravodajcovi z výboru pre financie, rozpočet a menu poslancovi Zsoltovi Komlósymu, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru. Zs. Komlósy, poslanec: Ďakujem pekne za slovo. Vážený pán podpredseda, vážené kolegyne, kolegovia, dovoľte mi, aby som z poverenia výboru pre financie, rozpočet a menu ako gestorského výboru podal túto spoločnú správu výborov k prerokovaniu tohto návrhu zákona. Národná rada Slovenskej republiky svojím uznesením č. 1025 z 18. júna 2004 pridelila predmetný návrh skupiny poslancov týmto výborom Národnej rady Slovenskej republiky: výboru pre financie, rozpočet a menu, ústavnoprávnemu výboru, výboru pre hospodárstvo, privatizáciu a podnikanie a výboru pre pôdohospodárstvo. Uvedené výbory prerokovali predmetný návrh v stanovenej lehote. Gestorský výbor nedostal do začatia rokovania o tomto návrhu stanoviská poslancov Národnej rady podané v súlade s § 75 ods. 2 zákona o rokovacom poriadku Národnej rady. K predmetnému návrhu zákona zaujali výbory tieto stanoviská: Výbor Národnej rady pre hospodárstvo, privatizáciu a podnikanie v uznesení č. 387 zo dňa 24. augusta 2004 odporúča Národnej rade návrh schváliť s pozmeňujúcimi a doplňujúcimi návrhmi. Výbor pre financie, rozpočet a menu, ústavnoprávny výbor a výbor pre pôdohospodárstvo neprijali platné uznesenie, pretože návrh uznesenia nezískal podporu potrebnej nadpolovičnej väčšiny prítomných poslancov v jednotlivých uvedených výboroch. V časti IV spoločnej správy, tak ako aj v písomnej forme, sú uvedené spolu 4 pozmeňujúce a doplňujúce návrhy, ktoré v gestorskom výbore bod 1, 3 a 4 dostali odporúčanie schváliť a bod 2 gestorský výbor odporúča neschváliť. Gestorský výbor na základe týchto stanovísk výborov k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov, vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tejto správe v súlade s § 79 ods. 4 a § 83 zákona č. 350/1996 Z. z. o rokovacom poriadku odporúča Národnej rade Slovenskej republiky predmetný návrh zákona neschváliť. Toľko, ďakujem pekne, k spoločnej správe. Pán podpredseda, môžete otvoriť rozpravu.
Kollár, Jozef, poslanec NR SR (2013-02-13):
Ďakujem pekne za slovo. Vážená pani predsedajúca, vážený pán predkladateľ, dámy a páni, dovoľte mi, aby som uviedol ako spravodajca k predloženému predmetnému návrhu, ktorý máte pod tlačou 364, že uvedený návrh bol doručený poslancom Národnej rady v stanovenej lehote, čím boli splnené všetky podmienky určené § 72 ods. 1 zákona Národnej rady Slovenskej republiky o rokovacom poriadku. Konštatujem, že predseda Národnej rady Slovenskej republiky posúdil uvedený návrh a zaradil ho na rokovanie dnešnej schôdze. Osvojujem si stanovisko, že predmetný návrh spĺňa po formálno-technickej stránke všetky náležitosti zákona. Rieši závažnú problematiku a z predloženého návrhu je zrejmý aj jeho účel. Konštatujem, že všeobecná časť dôvodovej správy obsahuje informáciu o jeho cieli a je v súlade s Ústavou Slovenskej republiky, ako aj ostatnými právnymi predpismi, ktorými je Slovenská republika viazaná. Osobitná časť obsahuje odôvodnenie jednotlivých ustanovení zákona. Na záver konštatujem, že po rozprave odporučím, aby po prvé bol predmetný predložený návrh novely zákona prerokovaný v druhom čítaní a aby bol prerokovaný aj Výborom Národnej rady Slovenskej republiky pre financie a rozpočet, ústavnoprávnym výborom a výborom pre hospodárske záležitosti. Za gestorský výbor navrhujem výbor pre financie a rozpočet a zároveň odporučím, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Vážená pani predsedajúca, poprosím, otvorte rozpravu k tomuto návrhu. Ďakujem pekne.
P. Hrušovský, predseda NR SR: (2004-05-20):
(Hlasovanie.) 133 prítomných, 117 za návrh, 2 proti, 14 sa zdržalo. Návrh sme schválili. Otváram rozpravu. Panie poslankyne, páni poslanci, konštatujem, že nikto z prítomných pánov poslancov sa do rozpravy nehlási, preto vyhlasujem rozpravu za skončenú. Pristúpime k hlasovaniu o vládnom návrhu zákona o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov ako o celku. Prosím, prezentujme sa a hlasujme.
Kotleba, Marian, poslanec NR SR (2017-12-05):
Ja chcem len upozorniť pána spravodajcu Šucu, prípadne overovateľov, že sa pravdepodobne pomýlil v dátume pridelenia rozhodnutia, teda dátume rozhodnutia predsedu Národnej rady Slovenskej republiky, keď povedal, že bol z 1. 12. 2019. Treba to pozrieť, hej.
Danko, Andrej, predseda NR SR (2019-03-27):
Prosím, prezentujme sa a hlasujeme. (Hlasovanie.) Prítomných 147 poslancov, za 144, proti 1, nehlasovali 2. Konštatujem, že sme návrh schválili. Prosím spoločného spravodajcu z výboru pre hospodárske záležitosti poslanca Kondróta, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon č. 555/2005 Z. z. o energetickej hospodárnosti budov, tlač 1259, bod 21 schváleného programu. Nech sa páči, pán poslanec. (Hlasovanie o vládnom návrhu zákona, ktorým sa mení a dopĺňa zákon č. 555/2005 Z. z. o energetickej hospodárnosti budov a o zmene a doplnení niektorých zákonov v znení neskorších predpisov , tlač 1259.)
Vážny, Ľubomír, poslanec NR SR (2010-09-07):
Ďakujem. Vážený pán predseda Národnej rady, vážená Národná rada, žiadam, aby Národná rada Slovenskej republiky prijala podľa rokovacieho poriadku § 128 ods. 1 uznesenie, v ktorom žiada vládu Slovenskej republiky podať do 30 dní správu o výstavbe diaľnic a rýchlostných ciest Národnej rade Slovenskej republiky v členení: 1. Aké stavby diaľnic a rýchlostných ciest, v akom čase ukončí výstavbu a z akých zdrojov mieni vláda Slovenskej republiky realizovať výstavbu diaľnic a rýchlostných ciest v rokoch 2010 až 2014? 2. Analýzu s relevantným porovnaním, súčasnou vládou často nazývaných drahých a predražených stavieb, diaľnic a rýchlostných ciest v členení na jednotlivé stavby, začaté a ukončené v rokoch 1998 až 2006 a 2006 až 2010. Odôvodnenie: Svoj návrh odôvodňujem tým, že vláda Slovenskej republiky a minister dopravy pôšt a telekomunikácií Slovenskej republiky svojím rozhodnutím o zastavení projektu PPP na D1, úsekoch Dubná Skala – Svinia, v celkovej dĺžke 75 km, pri výhodných aktuálnych podmienkach na finančnom trhu, vážne poškodili záujmy Slovenskej republiky, čím výrazne utlmili výstavbu diaľnic a rýchlostných ciest bez adekvátneho náhradného riešenia vo financovaní na výstavbu diaľnic a rýchlostných ciest, čo spôsobí značné hospodárske škody a značné prehlbovanie regionálnych disparít Slovenska. Ďakujem.
Blanár, Juraj, podpredseda NR SR (2021-05-10):
Pani podpredsedníčka, nebudem to viacej komentovať, už som to popísal. Mali ste len stanovisko vlády prečítať, lebo nemáme otvorenú rozpravu, a v zmysle rokovacieho poriadku môžete vystúpiť hocikedy v rozprave, keď bude otvorená. Otváram rozpravu o tomto bode programu. Konštatujem, že pred začatím rokovania o tomto bode programu sa prihlásilo písomne 16 poslancov a poslankýň, ktorých teraz prečítam. Za poslanecký klub ZA ĽUDÍ pán Tomáš Lehotský, za poslanecký klub SMER – SD Ľuboš Blaha a za poslanecký klub SaS Ondrej Dostál. Ďalší, ktorí sa prihlásili písomne do rozpravy, sú: poslanec Juraj Blanár, Tomáš Taraba, Robert Fico, Richard Takáč, Marek Hattas, pani poslankyňa Vladimíra Marcinková, poslanec Marián Kéry, Ján Benčík, pani poslankyňa Jana Žitňanská a Alexandra Pivková. Ďalší: pán poslanec Boris Susko, pani poslankyňa Viera Leščáková a posledný pán poslanec Vladimír Ledecký. Avšak ešte predtým v zmysle rokovacieho poriadku požiadala o slovo pani ministerka spravodlivosti Mária Kolíková, ktorej udeľujem slovo. Nech sa páči, pani ministerka, máte slovo.